Diari Oficial de la Generalitat Valenciana


Sumari del DOGV 1438, del 07-12-1990 (1990/819637)

ORDRE de 25 d'octubre de 1990, del Conseller de Cultura, Educació i Ciència, per la qual es convoca concurs públic per a la concessió de beques de col.laboració en treballs de restauració a realitzar en el museu de Sant Pius Vè. de València.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/25/(3)/dof/vci/html**

### Dades del document

Número de DOGV
:   1438

Data del DOGV
:   07-12-1990

Secció del DOGV
:   DISPOSICIONS GENERALS

Número del document
:   1990/819637


Data del document
:   25-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'octubre de 1990, de la Conselleria de Cultura, Educació i Ciència, per la qual es convoca concurs públic per a la concessió de beques de col·laboració en treballs de restauració a realitzar en el museu de Sant Pius Vè. de València.  
El tractament dels fons museístics, encara que siga en les tasques més senzilles de manteniment i consolidació, requereix uns coneixements tècnics especialitzats i la comprovació d'una experiència en tasques semblants ja realitzades.  
La Conselleria de Cultura, Educació i Ciència té la voluntat d'incrementar, mitjançant una campanya rigorosa, l'acció de conservació dels valuosos fons artístics de la nostra primera pinacoteca, coincidint a més amb un projecte més ampli de reforma de l?edifici que els conté i aprofitant de manera racional per a restaurar-los el temps que necessàriament no hagen d'estar exposats al públic.  
Per tal de poder seleccionar els tècnics més adequats per a realitzar aquesta tasca, i en virtut de l'assumpció de competències transferides en matèria de gestió de museus de titularitat estatal, per Reial Decret 3066/83 de 13 d'octubre, a la Generalitat Valenciana, i fent ús de les facultats conferides per la Llei 5/1.983, de 30 de desembre, de Govern Valencià,  
ORDENE:  
Article primer  
Es convoca concurs públic per a la concessió de tres beques de col·laboració en treballs de restauració a realitzar al museu de belles arts Sant Pius Vè. de València, i s'aproven les bases per les quals es regeix aquesta convocatòria incloses com a annex en aquesta ordre.  
Article segon  
Les beques esmentades seran sufragades amb càrrec a la partida pressupostària 78.23.098.6.491.3., Codi-línia 401/000/90.  
DISPOSICIONS FINALS  
Primera  
Es faculta la Directora General de Patrimoni Cultura perquè, en l'àmbit de les seues competències, adopte les mesures que calguen per a dur a terme allò que disposa aquesta ordre.  
Segona  
Aquesta ordre vigeix el mateix dia que es publica al Diari Oficial de la Generalitat Valenciana.  
València, a 25 d'octubre de 1990.  
El Conseller de Cultura, Educació i Ciència,  
ANTONIO ESCARRE I ESTEVE  
ANNEX  
Bases per a la concessió de beques de col·laboració en treballs de restauració al museu de belles arts Sant Pius Vè. de València.  
Primera  
Les beques objecte d'aquesta convocatòria s'adjudicaran mitjançant concurs entre els diversos aspirants que reunesquen els requisits següents i els acrediten documentalment:  
1) Tenir la nacionalitat espanyola i residir en l?àmbit de la Comunitat Valenciana.  
2) Els aspirants a les beques de restauració de pintura sobre llenç tauler hauran de ser titulats superiors o tenir el títol de restaurador per l?Escola de Restauració, i experiència en el camp de la restauració artística.  
Les condicions de mèrit avaluables per la comissió qualificadora, que hauran de presentar-se justificades adientment, i les puntuacions a atorgar són les següents:  
a) Titulació, expedient i mèrits relacionats amb la matèria objecte de la convocatòria que puguen al·legar-se, de 0 a 6 punts.  
b) Realització d'una prova de restauració determinada a criteri de la comissió, de 0 a 10 punts.  
Segona  
Les obligacions dels becaris consistiran a: col·laborar amb el personal tècnic del museu en els treballs específics que els encomanen, per la qual cosa hauran de romandre als locals del centre durant dotze mesos, i a realitzar l?horari que establesca la Direcció General de Patrimoni Cultural- i sota les ordres d'aquesta, que els encomanarà els treballs escaients.  
Tercera  
La dotació de cada una de les beques serà d'un milió dues-centes mil pessetes (1.200.000 PTA) a pagar en dotze mesos, a partir de la seua concessió i el lliurament previ d'una certificació d'aprofitament expedida pel director del centre.  
Quarta  
Les persones aspirants al concurs sol·licitaran individualment la inclusió mitjançant una instància dirigida al Conseller de Cultura, Educació i Ciència i presentada al Registre General d'aquesta, als Serveis Territorials de Cultura i Educació de València, Castelló i Alacant, o per qualsevol dels mitjans establerts a l'article 66 de la Llei de Procediment Administratiu. En aquestes instàncies hauran de constar les circumstàncies fixades en la base primera i l'acceptació de totes les condicions estableres en les presents bases.  
El termini de presentació d'instàncies serà de vint dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
Cinquena  
Per a la valoració dels mèrits i les proves que realitzen els sol·licitants es constituirà una comissió qualificadora, integrada per:  
- Presidenta: la Directora General de Patrimoni Cultural.  
- El Director del «Museo Nacional del Prado».  
- El Director del museu Sant Pius Vé.  
- Un restaurador designat per la Directora General de Patrimoni Cultural.  
- El Cap del Servei de Patrimoni Artístic Moble de la Conselleria de Cultura, Educació i Ciència.  
- Secretari: el tècnic de belles arts del Servei de Patrimoni Artístic Moble.  
La comissió qualificadora té facultats per a realitzar per mitjà dels seus membres totes les comprovacions que calguen per a qualificar millor els mèrits adduïts i els treballs o proves que s'hi realitzen, i un seguiment periòdic del treball realitzat durant la beca, i podrà tenir els assessors que estime convenients.  
Una vegada finalitzada la valoració corresponent dels expedients de cadascun dels aspirants, s'elevarà proposta al Conseller de Cultura, Educació i Ciència, qui resoldrà sobre la proposta d'adjudicació de les beques.  
Així mateix, la comissió qualificadora podrà formular proposta en el sentit que siga declarada no adjudicada la beca si, a judici seu, no hi hagués concursants amb mèrits suficients per a l'adjudicació.  
Sisena  
Les beques seran incompatibles amb la realització de treballs o estudis que dificulten el compliment de la finalitat proposada i/o la possessió d'altres beques o ajudes semblants.  
Setena  
Els resultats científics derivats dels treballs que els becaris realitzen restaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.  
Vuitena  
La Conselleria de Cultura, Educació i Ciència podrà suspendre, a proposta de la comissió qualificadora, qualsevol beca concedida quan existesca per part del becari incompliment de les obligacions contretes.  
Novena  
El fet d'haver fet ús de les beques no estableix cap tipus de relació laboral amb la Conselleria de Cultura, Educació i Ciència, ni amb el museu Sant Pius Vé., ni suposa cap compromís per a la incorporació posterior dels becaris a la plantilla d'aquest centre.  
Desena  
En acabar el període de dotze mesos i, d'acord amb el rendiment dels becaris, la Directora General de Patrimoni Cultural, mitjançant informe de la comissió qualificadora, elevarà proposta al Conseller de Cultura, Educació i Ciència, qui resoldrà sobre la proposta de pròrroga per un any de les beques, i sobre la dotació d'aquestes.


Còpia Permalink ELI